Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 888/13/8806	Košice, 29.1.2014
EEČ : 2-65-42-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 34,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX-okolie pod spisovou značkou ORP-145/DI-KS-2013.
v okrese XXXXX - okolie  v smere na obec Košická Belá dňa 30. 10. 2013 o 15.45 hod. viedol osobné motorové vozidlo zn. Škoda Felícia Pick Up, EČ: KE 307 II, kde počas jazdy na priamom úseku vozovky po prejdení horizontu v následnom klesaní na mokrej vozovke pri vyhýbaní sa chodcovi XXXXX  nedodržal od neho bezpečný bočný odstup pričom ho  pravou bočnou stranou vozidla zachytil, kde po náraze tohto vymrštilo vpravo do priekopy, čím poškodený XXXXX utrpel  tržnú ranu vlasatej časti čela, otras mozgu, pohmoždenie krčnej chrbtice, ktoré zranenie si u neho vyžiadalo liečenie a trvanie práceneschopnosti od 30.10.2013     do 11.11.2013  a naplňujúci znaky prečinu ublíženia na zdraví podľa  § 158 Trestného zákona.

Odôvodnenie: 
Uznesením povereného príslušníka PZ, Okresného riaditeľstva PZ, Okresného dopravného inšpektorátu, oddelenia výkonu služby, XXXXX - okolie,  sp. zn. ČVS:ORP-145/DI-KS-2013 z 30. 10. 2013  bolo začaté trestné stíhanie a dňa 26. 11. 2012  vznesené obvinenie XXXXX pre prečin ublíženia na zdraví podľa § 158 Tr. zákona skutkovom základe ako je to uvedené vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. poriadku.

	Obvinený XXXXX a poškodený XXXXX   dňa 23. 01. 2014           za prítomnosti probačného a mediačného úradníka Okresného súdu XXXXX - okolie uzavreli dohodu o zmieri, v rámci ktorej si  poškodený  XXXXX voči obvinenému XXXXX neuplatnil  žiadnu škodu .

	Obvinený slobodne, vážne, zrozumiteľne a určito vyhlásil, že spáchal skutok za ktorý je trestne stíhaný.	

	Dňa 23. 01. 2014 obvinený zložil na účet Okresnej prokuratúry XXXXX - okolie peňažnú sumu na všeobecne prospešné účely vo výške 34,-€ určenú v plnej výške  na odškodnenie obetí poškodenými trestnými činmi.

	Obvinený a poškodený s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného činu, na  mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

	Preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomíra Kováčová
prokurátorka